L' orgasmo (d'o griego ὀργασμός orgasmos "excitación, infladura") ye a descarga repentina d'a tensión sexual acumulada mientres o ciclo d'a respuesta sexual, resultando en contraccions musculars ritmicas en a rechión pelvica caracterizadas per o placer sexual. Experimentaus per hombres y mullers, os orgasmos son controlaus per o sistema niervoso involuntario u autonomo. A ormino s'asocian con atras accions involuntarias, incluyindo esbrunces musculars en multiples arias d'o cuerpo, una sensación d'euforia en cheneral y, freqüentment, s'exteriorizan movimientos d'o cuerpo y vocalizacions. O periodo dimpués de l'orgasmo (conoixiu como periodo refractario) ye a ormino una experiencia relaxant, atribuyiu a la liberación d'as neurohormonas, oxitocina y prolactina, asinas como as endorfinas.